**RS-Protokoll 01-2023**

**STED : Teams**

**TID : Mandag 17. august kl. 1800-2110**

**Deltakere:**

|  |  |  |
| --- | --- | --- |
| **NAVN** | **FUNKSJON** | **TILSTEDE – X**  **FRAVÆRENDE – O** |
| Bjarne Fluto | Leder | X |
| Frøydis Vold | Nestleder | X |
| Paul Cheetham | Styremedlem | X |
| Bodil Enger | Styremedlem | X |
| Jon Solberg | Styremedlem | X |
| Heidi Tjugum | Styremedlem | X |
| Marit Sletten | Styremedlem | X |
| Merethe Kjellberg | Ansattes representant | X |
| Ivar M. Karlstad | Daglig leder | X |

**Saksliste**

|  |  |  |
| --- | --- | --- |
| **SAKSNR** | **SAKER** | **ANSVAR** |
| 001-2023 | Godkjenning av innkalling og saksliste | Bjarne Fluto |
| 002-2023 | Styrets instruks pr. nå | Bjarne Fluto |
| 003-2023 | Valg av AU | Bjarne Fluto |
| 004-2023 | Årsplanen for styret | Bjarne Fluto |
| 005-2023 | Status i administrasjonen | Ivar M. Karlstad |
| 006-2023 | Regionstinget 2020 – del 2 | Ivar M. Karlstad |
| 007-2023 | Utkast til Retningslinjer for styrearbeid | Bjarne Fluto |
| 008-2023 | Utkast til Delegeringsreglement | Bjarne Fluto |
| 009-2023 | Regnskap 1. halvår 2020 | Ivar M. Karlstad |
| 010-2023 | Forbundsråd 4.-5. september | Bjarne Fluto |
| 011-2023 | Ledermøte 5.-6. september | Bjarne Flyto |
| 012-2023 | Opprettelse av lisensfond sesongen 2020/2021 | Ivar M. Karlstad |
| 013-2023 | Aktivitetsplan for styret og AU | Bjarne Fluto |

|  |  |
| --- | --- |
| **RS-SAK** | **001-2023**  **Godkjenning av innkalling og saksliste** |
| *Dato* | *17. august 2020* |
| *Saksbehandlere* | *Ivar M. Karlstad* |
| *Saksordfører* | *Bjarne Fluto* |
| *Dokumenter* | *Innkalling og saksliste* |
| **VEDTAK** | **Innkalling og saksliste 01-2023 godkjennes** |

|  |  |
| --- | --- |
| **RS-SAK** | **002-2023**  **Styrets instruks pr. nå** |
| *Dato* | *17. august 2020* |
| *Saksbehandlere* | *Regionstyret i 1618 og 1820* |
| *Saksordfører* | *Bjarne Fluto* |
| *Dokumenter* | *Styrets instruks, vedtatt i februar 2018* |
| *Saken* | *Styreleder gjennomgikk dokumentet.*  *Dette er til endring, men det foreliggende dokumentet er styrets retningslinjer inntil ny instruks vedtas.*  *Styreleder la vekt på strukturen som vi er en del av. Norges Idrettsforbund lager lovnormer som alle organisasjonsledd må følge. Regionen må i tillegg følge NHFs lov.*  *Styret velges på Regionstinget og representerer på Håndballtinget.*  *Styrets arbeid rettes mot fore hovedområder:*   * *Strategioppgaver* * *Kontrolloppgaver* * *Organiseringsoppgaver* * *Egenoppgaver.*   *I forrige periode ble det drøftet at AU bør få større myndighet i en del saker, blant annet for å redusere antallet saker i styremøtene. Dette må jobbes inn i neste utgave.* |
| **VEDTAK** | **Styret tar gjennomgangen av instruksen til orientering.** |

|  |  |
| --- | --- |
| **RS-SAK** | **003-2023**  **Valg av AU** |
| *Dato* | *17. august 2020* |
| *Saksbehandlere* | *AU* |
| *Saksordfører* | *Bjarne Fluto* |
| *Dokumenter* | *Saksframlegget* |
| *Saken* | *Loven bestemmer tre av fire AU-medlemmer. Styreleder, nestleder og daglig leder er lovbestemte deltakere.*  *Aus fjerde medlem ble valgt på møtet.* |
| **VEDTAK** | **Heidi Tjugum velges som det fjerde medlemmet i AU.**  **AU består dermed av styreleder Bjarne Fluto, nestleder Frøydis Vold, styremedlem Heidi Tjugum og daglig leder Ivar M. Karlstad.** |

|  |  |
| --- | --- |
| **RS-SAK** | **004-2023**  **Årsplanen for styret** |
| *Dato* | *17. august 2020* |
| *Saksbehandlere* | *Regionstyret i 1618 og 1820* |
| *Saksordfører* | *Bjarne Fluto* |
| *Dokumenter* | *Årsplanen for styret, sist vedtatt i februar 2018* |
| *Saken* | *Styreleder gikk igjennom årsplanen på et overordnet nivå. Diskusjonen handlet i stor grad om møtestruktur og frekvens. Det er ønskelig med noen flere møter på teams og med færre saker enn hva som har vært tilfellet siste to årene.*  *Dokumentet gir langt på vei en god oversikt over et styres arbeidsoppgaver, representasjon osv. i perioden. Endringer må imidlertid gjøres utfra at vi i ny lov bestemmer treårige tingperioder. Det er også endringer i struktur i NHF og regioner som må tas inn.*  *AU fikk i oppdrag å revidere årsplanen.* |
| **VEDTAK** | **Årsplanen ble gjennomgått og tatt til orientering.**  **Revidert årsplan legges fram på neste styremøte.** |

|  |  |
| --- | --- |
| **RS-SAK** | **005-2023**  **Status i administrasjonen** |
| *Dato* | *17. august 2020* |
| *Saksbehandlere* | *Ivar M. Karlstad* |
| *Saksordfører* | *Ivar M. Karlstad* |
| *Dokumenter* | *Saksdokumentet og muntlig gjennomgang* |
| *Saken* | *Håndballen i Norge og Regionen har vært i en helt spesiell situasjon siden 12. mars 2020. Coronapandemien har stengt ned all aktivitet i en lang periode, og mange tiltak har vært avlyst. Vi var før sommerferien startet ganske optimistiske, men de siste ukene har tatt oss tilbake til en situasjon som nærmer seg april 2020. Fra mandag 17. august er vi tilbake i hjemmekontor grunnet smitteutbruddet ved NTG Lillehammer*  *Administrasjonen har i hele perioden før sommerferien startet arbeidet hver eneste dag med ulike spørsmål knytta til pandemien, nedstengningen og aktuelle saker framover basert på denne situasjonen. Det meste av vurderinger og beslutninger har vært tatt nasjonalt. Daglig leder har vært i NL-møter hver dag siden 12. mars. Også alle andre ansatte i administrasjonen har deltatt i nasjonale teamsmøter.*  *Fra 10. august er Guro tilbake i arbeid. Vi har ansatt Maria i fast stilling, så administrasjonen er nå økt med 100% stilling.*  *Guro går inn med ansvar for barnehåndball og Maria har ansvaret for klubbrådgivning.*  *Vi har startet arbeidet med å legge alle forhold til rette for igangsetting av seriespillene i september*  *Eliteserien og 1. divisjon spiller kamper som oppsatt.*  *E-cupene er ikke avklart hva gjelder hvordan disse skal gjennomføres.*  *Bring, Lerøy, NM junior og NM senior blir avklart utfra de rammer som settes av regjeringen.*  *I perioden etter 12. mars har vi hatt god kommunikasjon med klubbene i regionen. Dette skjer via teams. Samme opplegg vil kjøres denne utover høsten.* |
| **VEDTAK** | **Daglig leder informerte om status i administrasjonen. Styret tar informasjonen til orientering.** |

|  |  |
| --- | --- |
| **RS-SAK** | **006-2023**  **Regionstinget 2020 – del 2** |
| *Dato* | *17. august 2020* |
| *Saksbehandlere* | *Ivar M. Karlstad* |
| *Saksordfører* | *Ivar M. Karlstad* |
| *Dokumenter* | *Saksframlegget* |
| *Saken* | *Regionstinget 2020-del 2 avholdes lørdag 24. oktober 2020 på Scandic Lillehammer Hotell*  *Sakene blir følgende:*   * *Beretning* * *Dommerutviklingsavgiften* * *Ny lov for Region Innlandet* * *Handlingsplanen 2020-2023* * *Rammebudsjettet 2021-2022-2023* * *Klubbkontingent* * *Godtgjøring til styret og AU* * *Valg av representanter til Håndballtinget i 2022* * *Valg av neste sted for Regionstinget*   *I tillegg skal det være en corona-spørretime og en timeout.*  *Styret anser at offentliggjøring av del 2 med to måneders frist er tilstrekkelig ettersom tinget tidligere i år er annonser og del 1 er gjennomført. Klubbene kan lever saker til tinget innen 20. september.*  *Tinget offentliggjøres senest fredag 21. august 2020.* |
| **VEDTAK** | **Regionstinget 2020 – del 2 arrangeres lørdag 24. oktober 2020.**  **Klubbene må levere saker til dette tinget innen fredag 20. september 2020.** |

|  |  |
| --- | --- |
| **RS-SAK** | **007 og 008-2023**  **Utkast til retningslinjer for styret og delegeringsreglement.** |
| *Dato* | *17. august 2020* |
| *Saksbehandlere* | *Nasjonalt utvlag* |
| *Saksordfører* | *Bjarne Fluto* |
| *Dokumenter* | *Brev vedr. høring*  *Utkast til retningslinjer for styrearbeid*  *Utkast til delegeringsreglement* |
| *Saken* | *Dokumentene regnes som vesentlige for styrets arbeid framover.*  *De er omfattende og må avklare alle forhold omkring makt og myndig, basert på lovnormen for regioner.*  *Drøftingen i styret viste at det ble krevende å komme fram til et høringsnotat i møtet. Man drøftet seg fram til at AU skal skrive høringsnotatet fra Region Innlandet. Alle styremedlemmer sender sine meninger om de til framlagte utkastene innen mandag 24. august til AU. Denne dagen skal AU ha et møte og i løpet av kommende uke forfatte regionens høringssvar.* |
| **VEDTAK** | **AU gis oppdraget med å utforme Region Innlandets høringssvar på utkastene til styringsdokument for styret og delegeringsreglement.**  **Alle styremedlemmer sender sine synspunkter til AU innen 24. august. Deretter utformer AU regionens synspunkter. Regionstyret setter av tid til et RS-møte vedr. høringen mandag 31/8 kl. 20-21.** |

|  |  |
| --- | --- |
| **RS-SAK** | **009-2023**  **Regnskap 1. halvår 2020** |
| *Dato* | *17. august 2020* |
| *Saksbehandlere* | *Ivar M. Karlstad* |
| *Saksordfører* | *Bjarne Fluto* |
| *Dokumenter* | *Balanse og resultatregnskap 1. halvår 2020* |
| *Saken* | *Resultatregnskapet viser en inntektsside på kr. 4,3 mill., og en utgiftsside på kr. 3,4 mill. Dette er betydelig nedgang i omsetning som følge av corona-pandemien og de tiltak som er satt inn. Situasjonen vil bli særdeles krevende utover høsten, og det er viktig at alle aktiviteter kommer i gang. For hver aktivitet som må vente med oppstart, så vil økonomien bli mer krevende.* |
| **VEDTAK** | **Regnskapet for 1. halvår godkjennes.** |

|  |  |
| --- | --- |
| **RS-SAK** | **010-2023 og 011-2023**  **Forbundsråd og ledermøte** |
| *Dato* | *17. august 2020* |
| *Saksbehandlere* | *Forbundsstyret og regionslederne* |
| *Saksordfører* | *Bjarne Fluto* |
| *Dokumenter* | *FR-møte torsdag 13.august* |
| *Saken* | *FR-møte og Ledermøte var planlagt gjennomført fra fredag 4. september til søndag 6. september. På grunn av smitteøkningen i Norge, ble det i FR-møte torsdag 13. august bestemt at møtene skal avholdes digitalt. Møtene er samlet til lørdag 5. september, med FR-møte kl. 09.12 og Ledermøte kl. 14-16.*  *Sakene er også redusert.*  *Styreleder tar kontakt med programkomiteen for å spille inn at alle saker som ble vedtatt på Håndballtinget i 2019 må stå som rapporteringssaker på enten FR eller Ledermøtet.* |
| **VEDTAK** | **Styret tar endringen i møteopplegget for FR-møtet og Ledermøtet til etterretning.**  **Styreleder tar kontakt med programkomiteen for å fremme forslag om at alle saker vedtatt på Håndballtinget i 2019 må ligge som rapporteringssak i et av de to berammede møtene.** |

|  |  |
| --- | --- |
| **RS-SAK** | **012-2023**  **Opprettelse av Lisensfond sesongen 2021** |
| *Dato* | *17. august 2020* |
| *Saksbehandlere* | *Nasjonal ledergruppe* |
| *Saksordfører* | *Ivar M. Karlstad* |
| *Dokumenter* | *Forslag til Lisensfond 2021* |
| *Saken* | *Med bakgrunn i corona-situasjonen i Norge har NL vurdert opprettelsen av et lisensfond. Mange i landet er berørt av arbeidsledighet eller permitteringer som følge av pandemien, og dette kan gi enkeltfamilier økonomiske utfordringer.*  *Fondet er tenkt å gjelde for en sesong. Klubbene må søke på vegne av familiene. Forslag til fondsnivå er kr. 7,5 millioner.* |
| **VEDTAK** | **Styret i Region Innlandet støtter forslaget til Lisensfond 2021.** |

|  |  |
| --- | --- |
| **RS-SAK** | **013-202**  **Aktivitetsplan for styret og AU** |
| *Dato* | *17. august 2020* |
| *Saksbehandlere* | *Styret* |
| *Saksordfører* | *Bjarne Fluto* |
| *Dokumenter* | *Utviklet i møtet* |
| *Saken* | *I flere av møtets saker ble aktivitetsplanen for styret drøftet. Noen forslag til møtedatoer ble vedtatt, og AU fikk i oppdrag å ferdigstille aktivitetsplanen fram til nyttår.*  *Følgende datoer ble vedtatt:*   * *21. september – RS-møte* * *23.-24. oktober – RS-møte* * *24. oktober - Regionsting* * *11.-12. desember – RS-møte (budsjettmøte)* |
| **VEDTAK** | **Aktivitetsplanen ble drøftet, og tre RS-møter vedtatt. AU lager aktivitetsplan fram til nyttår. Denne presenteres så snart som mulig.** |